
DR.30.09.2021 71 

 
semakin ramai yang bercakap tentang jurang pembangunan wilayah di antara tanah besar 
Malaysia dan Semenanjung Malaysia, hanya kerana mereka memerlukan sokongan dan 
undi dari Sabah dan Sarawak. Dulu kalau ada yang bercakap tentang hak-hak Sabah 
seperti 20 perkara dan Perjanjian Malaysia 1963, nescaya dia dilabel sebagai antifederal. 

Tuan Yang di-Pertua: Tolong habiskan ya Yang Berhormat. 

Datuk Seri Panglima Wilfred Madius Tangau [Tuaran]: Di last para sudah.  

Tuan Yang di-Pertua: Terima kasih. 

Datuk Seri Panglima Wilfred Madius Tangau [Tuaran]: Dan pasti diambil 
tindakan di bawah Akta Keselamatan Dalam Negeri. Syukurlah hari ini di Dewan yang 
mulia ini, ada sudah yang mencadangkan supaya kerajaan perlu pandang ke Borneo 
supaya pembangunan di wilayah-wilayah Borneo dapat ditingkatkan. Kepada rakan-rakan 
yang turut memperjuangkan hak-hak Sabah dan Sarawak di Dewan yang mulia ini, Tuaran 
mengucapkan setinggi-tinggi penghargaan ucapan terima kasih.  

Namun pada Tuaran, memandang sahaja ke Borneo tidak cukup.  Kerajaan mesti 
juga mendengar denyutan nadi rakyat terutama sekali pandangan akar umbi dari wilayah-
wilayah Borneo. Oleh sebab itu desentralisasi dalam tadbir urus Persekutuan Malaysia 
amatlah penting. Untuk itu, Tuaran mencadangkan supaya salah satu daripada 
Jawatankuasa Pilihan Khas Parlimen yang telah pun dipersetujui untuk ditambah di bawah 
MOU, ialah Jawatankuasa Pilihan Khas Parlimen Mengenai Desentralisasi dan Majlis 
Urus Tadbir Persekutuan Negeri (Special Parliamentary Select Committee on Federal 
State Council and Decentralisation). 

■1640 

 Melalui Jawatankuasa Khas Parlimen ini kerajaan akan dapat mengambil 
perspektif tanah besar Malaysia untuk membina dan membangun Malaysia yang makmur, 
inklusif dan mampan. Sekian, terima kasih. 

 Tuan Yang di-Pertua: Terima kasih Yang Berhormat Tuaran. Yang Berhormat 
Jerai seterusnya. Silakan.  

 

4.40 ptg. 

 Tuan Sabri bin Azit [Jerai]: Assalamualaikum warahmatullahi wabarakatuh. 
[Membaca selawat] Terima kasih kepada Tuan Yang di-Pertua atas peluang yang 
diberikan kepada saya untuk membahaskan RMKe-12 kali ini. Fokus utama perbahasan 
Jerai ialah tema kedua: memperkukuh keselamatan, kesejahteraan dan inklusiviti dalam 
fokus keempat: memantapkan keselamatan dan ketenteraman awam.  

 Tuan Yang di-Pertua, PDRM, ATM, APMM, dan Jabatan Imigresen adalah antara 
agensi penguat kuasa yang berperanan penting dalam mengawal keselamatan 
sempadan. Kita amat menghargai jasa besar mereka yang turut menjadi frontliner, 
berkorban jiwa raga, masa dan tenaga khususnya ketika mana negara berhadapan 
dengan pandemik COVID-19. Kita bukan sahaja berhadapan dengan kes COVID-19 tetapi 
negara turut dilanda peningkatan kes rasuah berskala besar seperti sindiket jenayah dan 
kartel ketika wabak ini.  

Namun demikian, timbul juga isu integriti salah guna kuasa dan rasuah yang kian 
meningkat melibatkan anggota penguat kuasa. Perkara ini seperti barah, kian lama ia 
dibiarkan ia akan menjadi kian parah. Kita tidak mahu kerana nila setitik, habis rosak susu 
sebelanga. Amanah yang diberikan tidak boleh sesekali dikhianati kerana kegagalan 
penguat kuasa dalam mengawal sempadan boleh menyebabkan berleluasanya kegiatan 
penyeludupan manusia, dadah dan jenayah rentas sempadan.  

 Jadi, saya ingin tahu apakah langkah tegas kerajaan dalam menangani isu 
integriti anggota penguat kuasa? Apakah punca mereka menerima wang rasuah? Apakah 
status terkini Suruhanjaya Integriti Agensi Penguatkuasaan (EAIC) yang ditubuhkan sejak 
tahun 2009 dahulu mencapai objektif penubuhannya. Berapakah jumlah aduan yang telah 
diterima dan diambil tindakan oleh EAIC?  



semakin ramai yang bercakap tentang jurang pembangunan wilayah di antara tanah besar Malaysia dan Semenanjung Malaysia, hanya kerana mereka memerlukan sokongan dan undi dari Sabah dan Sarawak. Dulu kalau ada yang bercakap tentang hak-hak Sabah seperti 20 perkara dan Perjanjian Malaysia 1963, nescaya dia dilabel sebagai antifederal. Tuan Yang di-Pertua: Tolong habiskan ya Yang Berhormat. Datuk Seri Panglima Wilfred Madius Tangau [Tuaran]: Di last para sudah. Tuan Yang di-Pertua: Terima kasih. Datuk Seri Panglima Wilfred Madius Tangau [Tuaran]: Dan pasti diambil tindakan di bawah Akta Keselamatan Dalam Negeri. Syukurlah hari ini di Dewan yang mulia ini, ada sudah yang mencadangkan supaya kerajaan perlu pandang ke Borneo supaya pembangunan di wilayah-wilayah Borneo dapat ditingkatkan. Kepada rakan-rakan yang turut memperjuangkan hak-hak Sabah dan Sarawak di Dewan yang mulia ini, Tuaran mengucapkan setinggi-tinggi penghargaan ucapan terima kasih. Namun pada Tuaran, memandang sahaja ke Borneo tidak cukup. Kerajaan mesti juga mendengar denyutan nadi rakyat terutama sekali pandangan akar umbi dari wilayah- wilayah Borneo. Oleh sebab itu desentralisasi dalam tadbir urus Persekutuan Malaysia amatlah penting. Untuk itu, Tuaran mencadangkan supaya salah satu daripada Jawatankuasa Pilihan Khas Parlimen yang telah pun dipersetujui untuk ditambah di bawah MOU, ialah Jawatankuasa Pilihan Khas Parlimen Mengenai Desentralisasi dan Majlis Urus Tadbir Persekutuan Negeri (Special Parliamentary Select Committee on Federal State Council and Decentralisation). #1640 Melalui Jawatankuasa Khas Parlimen ini kerajaan akan dapat mengambil perspektif tanah besar Malaysia untuk membina dan membangun Malaysia yang makmur, inklusif dan mampan. Sekian, terima kasih. Tuan Yang di-Pertua: Terima kasih Yang Berhormat Tuaran. Yang Berhormat Jerai seterusnya. Silakan. 4.40 ptg. Tuan Sabri bin Azit [Jerai]: Assalamualaikum warahmatullahi wabarakatuh. [Membaca selawat] Terima kasih kepada Tuan Yang di-Pertua atas peluang yang diberikan kepada saya untuk membahaskan RMKe-12 kali ini. Fokus utama perbahasan Jerai ialah tema kedua: memperkukuh keselamatan, kesejahteraan dan inklusiviti dalam fokus keempat: memantapkan keselamatan dan ketenteraman awam. Tuan Yang di-Pertua, PDRM, ATM, APMM, dan Jabatan Imigresen adalah antara agensi penguat kuasa yang berperanan penting dalam mengawal keselamatan sempadan. Kita amat menghargai jasa besar mereka yang turut menjadi frontliner, berkorban jiwa raga, masa dan tenaga khususnya ketika mana negara berhadapan dengan pandemik COVID-19. Kita bukan sahaja berhadapan dengan kes COVID-19 tetapi negara turut dilanda peningkatan kes rasuah berskala besar seperti sindiket jenayah dan kartel ketika wabak ini. Namun demikian, timbul juga isu integriti salah guna kuasa dan rasuah yang kian meningkat melibatkan anggota penguat kuasa. Perkara ini seperti barah, kian lama ia dibiarkan ia akan menjadi kian parah. Kita tidak mahu kerana nila setitik, habis rosak susu sebelanga. Amanah yang diberikan tidak boleh sesekali dikhianati kerana kegagalan penguat kuasa dalam mengawal sempadan boleh menyebabkan berleluasanya kegiatan penyeludupan manusia, dadah dan jenayah rentas sempadan. Jadi, saya ingin tahu apakah langkah tegas kerajaan dalam menangani isu integriti anggota penguat kuasa? Apakah punca mereka menerima wang rasuah? Apakah status terkini Suruhanjaya Integriti Agensi Penguatkuasaan (EAIC) yang ditubuhkan sejak tahun 2009 dahulu mencapai objektif penubuhannya. Berapakah jumlah aduan yang telah diterima dan diambil tindakan oleh EAIC?.